La Llei 25/2009, de 23 de desembre, de pressupostos de la Generalitat de Catalunya per al 2010, al capítol IV de la Direcció General de la Policia, preveu un import màxim de 250.000,00 euros, destinat a subvencionar les despeses de funcionament que les organitzacions sindicals representatives realitzen en l'àmbit del cos de Mossos d'Esquadra.
Aquest import ha de ser distribuït en relació amb la representativitat obtinguda per les diferents organitzacions sindicals, en les darreres eleccions al Consell de la Policia-Mossos d'Esquadra realitzades fins a la data de publicació d'aquesta Ordre.
Atès el que preveuen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la Llei 38/2003, de 17 de novembre, general de subvencions;
Vist el que disposa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i, amb els informes previs de l'Assessoria Jurídica i de la Intervenció Delegada,
Obrir una convocatòria pública per atorgar els ajuts a les organitzacions sindicals representatives del cos de mossos d'esquadra per a l'any 2010.
Aquesta Ordre i les bases que consten en el seu annex seran d'aplicació a les diferents convocatòries que es puguin derivar de les successives lleis de pressupostos de la Generalitat de Catalunya.
Els ajuts que estableix aquesta Ordre aniran a càrrec de la partida pressupostària IT04 D/484000100/2210/0000 del pressupost del Departament d'Interior, Relacions Institucionals i Participació per a l'any 2010, amb un import màxim de 250.000,00 euros.
Les sol·licituds s'han de presentar en el lloc i la forma que indiquen les bases reguladores en el termini d'un mes a comptar des de l'endemà de la data de publicació de la convocatòria al Diari Oficial de la Generalitat de Catalunya.
El/La director/a general de la Policia serà l'òrgan competent per resoldre sobre aquesta convocatòria.
D'acord amb l'article 18 de la Llei estatal 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, el Departament d'Interior, Relacions Institucionals i Participació donarà publicitat de les subvencions atorgades mitjançant la seva exposició en el tauler d'anuncis i, en el supòsit de subvencions d'un import igual o superior a 3.000 euros, a més, es publicaran al Diari Oficial de la Generalitat de Catalunya tot indicant la convocatòria, el crèdit pressupostari al qual s'ha d'imputar, el beneficiari, la quantitat concedida i les finalitats de la subvenció.
Contra l'acte de convocatòria, que exhaureix la via administrativa, les persones interessades, poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de l'endemà de la data de publicació al Diari Oficial de la Generalitat de Catalunya.
Amb caràcter previ, les persones interessades, poden interposar recurs potestatiu de reposició davant el conseller d'Interior, Relacions Institucionals i Participació, en el termini d'un mes a comptar de l'endemà de la seva publicació al Diari Oficial de la Generalitat de Catalunya.
Barcelona, 15 de juliol de 2010
Bases reguladores per a la concessió d'ajuts a les organitzacions sindicals representatives del cos de mossos d'esquadra
L'objecte de la convocatòria és la concessió d'ajuts a les organitzacions sindicals representatives del cos de mossos d'esquadra, atorgats pel Departament d'Interior, Relacions Institucionals i Participació a través de la Direcció General de la Policia.
L'atorgament d'aquests ajuts té com a finalitat fomentar l'activitat sindical i compensar les despeses de funcionament en relació amb les tasques que aquestes organitzacions realitzen en l'àmbit del cos de mossos d'esquadra.
Poden ser beneficiàries d'aquests ajuts les organitzacions sindicals que hagin obtingut representació a les darreres eleccions dels representants dels membres del cos de mossos d'esquadra al Consell de la Policia-Mossos d'Esquadra realitzades fins a la data de publicació d'aquesta convocatòria.
El crèdit previst a la convocatòria per a aquesta línia d'ajuts, serà distribuït entre les organitzacions sindicals representatives del cos de mossos d'esquadra proporcionalment a la representació obtinguda a les darreres eleccions de les persones representants dels i de les membres del cos de mossos d'esquadra al Consell de la Policia-Mossos d'Esquadra realitzades, fins a la data de publicació d'aquesta convocatòria.
4.1 La distribució de les subvencions entre les organitzacions sindicals representatives es realitzarà de la manera següent:
a) 3.000,00 euros per cada conseller obtingut a les darreres eleccions dels representants dels membres del cos de mossos d'esquadra al Consell de la Policia-Mossos d'Esquadra realitzades fins a la data de publicació d'aquesta convocatòria.
b) La resta de la partida pressupostària es distribuirà entre les organitzacions sindicals representatives a partir dels criteris següents:
Proporcionalment al nombre d'efectius de cadascuna de les escales del cos de mossos d'esquadra.
Proporcionalment als vots obtinguts per les organitzacions sindicals representatives a les darreres eleccions dels representants dels membres del cos de mossos d'esquadra al Consell de la Policia-Mossos d'Esquadra realitzades fins a la data de publicació d'aquesta convocatòria.
4.2 A efectes de calcular el nombre d'efectius de cada escala, es prendran en consideració els efectius que hi constin adscrits a la data de la publicació de cada convocatòria.
4.3 A efectes de calcular la proporció de vots obtinguda per cada organització sindical, només es tindran en compte els vots a candidatures vàlidament emesos i només els d'aquelles candidatures que haguessin obtingut representació.
4.4 Les quantitats que, conforme aquests criteris, haguessin de percebre les organitzacions sindicals representatives del cos de mossos d'esquadra que no presentin sol·licitud de subvenció en el termini previst o que, havent-la presentat, no compleixin amb els requisits establerts en aquestes bases, no s'adjudicaran.
5.1 Les sol·licituds s'han de presentar a la Direcció General de la Policia (Travessera de les Corts, 319-321, 08029 Barcelona) mitjançant model normalitzat que es pot obtenir a la intranet del cos de mossos d'esquadra [EMAIL] o, per qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.2 Juntament amb la sol·licitud, s'haurà de presentar la documentació que es detalla a continuació:
a) Fotocòpia del NIF de l'organització sindical sol·licitant.
b) Imprès de sol·licitud de transferència bancària per a pagaments de la Tresoreria de la Generalitat de Catalunya original i degudament emplenat amb la signatura i segell de l'entitat bancària i del representant de l'entitat sol·licitant.
c) Certificat de l'acord de l'òrgan competent, aprovant sol·licitar l'ajut corresponent.
d) Declaració responsable d'estar al corrent del compliment de les obligacions tributàries amb l'Agència Estatal d'Administració Tributària i amb l'Agència Tributària de Catalunya, així com de les obligacions amb la Tresoreria General de la Seguretat Social.
El formulari de sol·licitud incorpora una autorització al Departament d'lnterior, Relacions Institucionals i Participació per fer la comprovació telemàtica del compliment esmentat.
En cas que no s'autoritzi la comprovació, s'haurà de presentar certificació acreditativa del compliment de les obligacions esmentades.
e) Declaració responsable de no tenir cap deute contret amb l'Administració de la Generalitat de Catalunya i les seves entitats autònomes (s'incorpora al formulari de sol·licitud).
f) En el cas que s'hagi obtingut un altre ajut o subvenció per a la mateixa finalitat d'altres administracions públiques o entitats privades, declaració responsable en la qual s'especifiqui la quantitat concedida i l'organisme atorgant (s'incorpora al formulari de sol·licitud).
g) Declaració responsable sobre el compliment de les mesures d'integració social de discapacitats d'acord amb la normativa vigent (s'incorpora al formulari de sol·licitud).
h) Declaració responsable sobre el compliment de la normativa de matèria de política lingüística (s'incorpora al formulari de sol·licitud).
i) Declaració responsable de no estar inclòs en cap de les circumstàncies que preveu l'article 13 de la Llei 38/2003, de 17 de novembre, general de subvencions (s'incorpora al formulari de sol·licitud).
j) Declaració responsable, de conformitat amb l'article 92.2.i) del Text refós de la Llei de finances públiques de Catalunya (s'incorpora al formulari de sol·licitud), que abasta:
1) Les remuneracions que percep el personal directiu de l'entitat subvencionada, entenent per directiu o directiva la persona que exerceix funcions executives i d'administració.
En aquest cas, s'haurà d'incloure un document adjunt en què s'indiquin aquestes.
2) El compromís de donar publicitat a les dites remuneracions en la memòria que s'adjunta amb els estats comptables.
3) El compromís de l'entitat de mantenir, en el marc de la relació laboral preexistent i durant el període de vigència de la subvenció, l'estructura retributiva esmentada.
4) El compliment de les regles establertes pels apartats a, b, c i d de l'article 90 bis del Text refós de la Llei de finances públiques de Catalunya.
k) Declaració responsable en què consti si l'organització sindical sol·licitant és o no consumidora final a efectes de l'impost de l'IVA.
Aquesta declaració és necessària per donar compliment al que disposa l'article 17 de l'Ordre d'1 d'octubre de 1997, sobre tramitació, justificació i control d'ajuts i de subvencions.
No serà necessari presentar la documentació dels punts a) i b) que no hagi sofert modificació i que s'hagi presentat al Departament d'lnterior, Relacions Institucionals i Participació amb una antiguitat màxima de cinc anys.
Tampoc serà necessari aportar la documentació a què es refereix el punt j.1) en el cas en què les retribucions constin en algun lloc d'accés públic o que s'hagi comunicat a l'Administració de la Generalitat de Catalunya i, per tant, aquesta disposi ja d'informació.
En aquest sentit, la declaració es limitarà a fer esment a la norma o font d'informació en la que es fa pública aquesta informació.
5.3 L'òrgan competent per a la tramitació i la gestió de les sol·licituds podrà demanar tota la informació complementària que consideri necessària per avaluar les sol·licituds.
5.4 La presentació de les sol·licituds comporta l'acceptació plena, per part de les entitats sol·licitants, de les bases de la convocatòria.
6.1 L'òrgan competent per a l'ordenació i la instrucció del procediment de concessió dels ajuts a què es refereixen aquestes bases és el/la director/a general de la Policia.
6.2 Si la sol·licitud no compleix els requisits establerts o no s'hi adjunten els documents esmentats, l'òrgan instructor requerirà l'entitat perquè, en el termini de deu dies hàbils, esmeni els defectes o adjunti els documents corresponents, amb la indicació que si no ho fa es considerarà que desisteix de la seva petició.
7.1 La resolució o denegació correspon al/a la director/a general de la Policia.
7.2 La resolució de concessió ha d'especificar la quantitat atorgada, segons els criteris previstos en el punt 4 d'aquestes bases, i tenint en compte el límit pressupostari establert a la convocatòria.
7.3 El termini màxim per resoldre i notificar les resolucions de concessió serà de tres mesos a comptar des de l'endemà de la publicació.
Transcorregut aquest termini sense resolució expressa, s'entendrà desestimat per silenci administratiu l'ajut sol·licitat.
7.4 La notificació de la resolució s'efectuarà individualment a les entitats interessades, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.5 En el supòsit que els beneficiaris alterin les condicions necessàries per a l'atorgament de la subvenció o hagin obtingut de forma concurrent altres ajuts, de conformitat amb l'article 92 apartat g) del Decret legislatiu 3/2002, de 24 de desembre, el/la director/a general de la Policia podrà modificar la resolució de concessió en funció de les circumstàncies concretes.
7.6 Contra la resolució, que no exhaureix la via administrativa, les persones interessades podran interposar recurs d'alçada davant l'òrgan que ha dictat l'acte en el termini d'un mes des de la notificació d'acord amb els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si en algun moment les organitzacions sindicals beneficiàries de la subvenció hi renuncien ho hauran de comunicar per escrit a la Direcció General de la Policia, en què es farà constar els motius de la renúncia.
En cas que ja s'hagi percebut la totalitat o una part de la subvenció, s'haurà de reintegrar la quantitat percebuda juntament amb els interessos meritats.
9.1 El pagament de l'ajut s'efectuarà mitjançant transferència bancària al compte corrent indicat amb aquesta finalitat per l'entitat beneficiària.
9.2 Els ajuts es lliuraran en la seva totalitat en concepte de bestreta, en el moment de concessió de la subvenció.
9.3 La resolució de concessió establirà si és o no procedent l'establiment de garanties sobre la bestreta, concretant la forma i l'import de les mateixes de conformitat amb l'article 92.2.f) del Text refós de la Llei de finances públiques de Catalunya.
—10 Termini i forma de justificació
10.1 Les organitzacions sindicals beneficiàries dels ajuts han de justificar la destinació concreta de les quantitats percebudes, que s'ha d'ajustar a l'objecte de la subvenció, mitjançant la presentació d'una memòria d'activitats.
10.2 Així mateix, de conformitat amb l'article 30 de la Llei 38/2003, de 17 de novembre, general de subvencions, també han de presentar un compte justificatiu acreditant les despeses efectuades mitjançant factures i rebuts originals o documents acreditatius del pagament efectiu de les activitats subvencionades.
10.3 El termini de presentació de la memòria i dels justificants serà com a màxim l'1 de febrer de l'any següent a l'exercici objecte de la convocatòria.
—11 Altres obligacions de les entitats beneficiàries
11.1 Les entitats beneficiàries estan obligades a sotmetre's a les actuacions de comprovació i a aportar tota la informació que li sigui requerida per part del Departament d'Interior, Relacions Institucionals i Participació, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
11.2 De conformitat amb l'article 92 bis del Text refós de la Llei de finances públiques de Catalunya, els beneficiaris de subvencions provinents de l'Administració de la Generalitat o dels ens que integren el seu sector públic no poder fer donacions, aportacions o prestacions de serveis a títol gratuït en favor de partits polítics, fundacions o associacions que estiguin vinculades orgànicament, des de la presentació de la sol·licitud fins l'acabament de l'activitat subvencionada.
Així mateix, els beneficiaris no poden portar a terme en cap cas les activitats a què fa referència l'apartat anterior, en favor de qualssevol altres persones jurídiques, per un import superior a tres mil euros, o inferior, quan acumuladament i respecte d'un mateix perceptor ultrapassin en l'exercici corrent aquesta quantia, llevat dels casos establerts en el Text refós de la Llei de finances públiques de Catalunya.
L'incompliment per part de les organitzacions sindicals beneficiàries de qualsevol de les obligacions que estableixen aquestes bases i la convocatòria, o de la resta d'obligacions que estableix la normativa aplicable, o la no realització d'una part o de la totalitat de les activitats subvencionades, serà causa de revocació parcial o total de l'ajut concedit.
En aquest sentit, es procedirà a iniciar un procediment de revocació de la subvenció, que podrà donar lloc al reintegrament de les quantitats percebudes, així com l'exigència dels interessos legals des de la data de pagament de la subvenció fins a la data en què se n'acordi la revocació, d'acord amb les previsions de l'article 100 Text refós de la Llei de finances públiques de Catalunya i l'article 37.1 de la Llei 38/2003, de 17 de novembre, general de subvencions.
—13 Tractament de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal de les persones sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
En tot allò no previst en aquestes bases, les persones beneficiàries dels ajuts queden subjectes a les disposicions sobre subvencions del capítol IX, articles 87 i següents, del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, així com a la normativa bàsica estatal en matèria de subvencions.